**สหพันธ์คนหูหนวกแห่งประเทศญี่ปุ่น** (ญี่ปุ่น: 全日本ろうあ連盟; อังกฤษ: Japanese Federation of the Deaf; อักษรย่อ: JFD) เป็นองค์กรแห่งชาติของคนหูหนวกในประเทศญี่ปุ่น ทั้งยังเป็นองค์กรสมาชิกของสหพันธ์คนหูหนวกโลก

สหพันธ์คนหูหนวกแห่งประเทศญี่ปุ่น เป็นผู้ให้การสนับสนุนวัฒนธรรมคนหูหนวกในประเทศญี่ปุ่น และการทำงานในการแก้ไขกฎหมายที่ป้องกันไม่ให้คนหูหนวกในประเทศญี่ปุ่นได้เข้าร่วมในวิชาชีพและกิจกรรมต่าง ๆ นอกจากนี้ สหพันธ์คนหูหนวกแห่งประเทศญี่ปุ่นได้ช่วยสำหรับการรวบรวมภาษามือญี่ปุ่นเข้าสู่ระบบการศึกษาสำหรับคนหูหนวก และสนับสนุนการลงชื่อเข้าใช้ระบบล่ามภาษามือ

สหพันธ์คนหูหนวกแห่งประเทศญี่ปุ่น เป็นองค์กรระดับชาติที่เป็นอิสระทางการเมือง ซึ่งมีทรัพยากรทางการเงินที่จำกัด สมาคมใน 47 จังหวัดต่างได้รับการจัดที่มีการจำกัดจากการดำเนินการทางการเมือง แต่มีความสามารถในการเข้าถึงเงินทุนของรัฐบาลซึ่งเป็นประโยชน์ต่อสมาชิกและหน่วยงานที่เกี่ยวข้อง

นอกจากนี้ สหพันธ์คนหูหนวกแห่งประเทศญี่ปุ่น ยังมีอิทธิพลต่อรัฐบาลในการออกกฎหมายสำหรับสวัสดิการของคนหูหนวก และการดำเนินการเข้าสู่ระบบล่ามภาษามือ

ประวัติ
-------

สหพันธ์คนหูหนวกแห่งประเทศญี่ปุ่น ได้รับการก่อตั้ง ณ วันที่ 25 พฤษภาคม ค.ศ. 1947 และได้รับการจัดโดยสภาแห่งชาติเป็นครั้งแรกในนครเกียวโตเมื่อวันที่ 10 พฤษภาคม ค.ศ. 1948 ซึ่งองค์กรนี้มีรากฐานจากสมาคมคนหูหนวกแห่งประเทศญี่ปุ่นในช่วงก่อนสงคราม ที่ได้รับการก่อตั้งขึ้นในปี ค.ศ. 1915 โดยศิษย์เก่าของโรงเรียนโตเกียวเพื่อคนหูหนวก

ในช่วงเปลี่ยนแปลง สหพันธ์คนหูหนวกแห่งประเทศญี่ปุ่นได้จดทะเบียนอย่างเป็นทางการกับกระทรวงสาธารณสุขและสวัสดิการ ณ วันที่ 20 พฤษภาคม ค.ศ. 1950

ตลอดประวัติศาสตร์ของสหพันธ์คนหูหนวกแห่งประเทศญี่ปุ่นได้จัดประชุมและกิจกรรมมากมายสำหรับคนหูหนวกในประเทศญี่ปุ่น รวมทั้งการแข่งขันกีฬาและการสัมมนาทางกฎหมาย

ในปี ค.ศ. 1968 ได้มีการรณรงค์ที่จัดโดยสหพันธ์คนหูหนวกแห่งประเทศญี่ปุ่น เพื่อกดดันให้รัฐบาลญี่ปุ่นอนุญาตให้คนหูหนวกที่มีคุณสมบัติเหมาะสมได้รับใบขับขี่ ซึ่งสิทธิดังกล่าวได้รับการระงับเนื่องจากสถานะทางกฎหมายของคนหูหนวกจัดให้เป็น "บุคคลเสมือนไร้ความสามารถ"

ในปี ค.ศ. 1969 สหพันธ์คนหูหนวกแห่งประเทศญี่ปุ่นได้เริ่มเผยแพร่ตำรา และสื่อการเรียนรู้อื่น ๆ ที่เกี่ยวข้องกับภาษามือรวมถึงอาการหูหนวก ตลอดจนยังคงเผยแพร่จดหมายข่าวและหนังสือข้อความอัปเดตในปัจจุบัน นอกจากนี้ สหพันธ์คนหูหนวกได้เริ่มให้มีการสอบรับรองสำหรับล่ามภาษามือในปี ค.ศ. 1976 และช่วยก่อตั้งสถาบันฝึกอบรมภาษามือแห่งชาติในปี ค.ศ. 2002 โดยมีวัตถุประสงค์ในการให้ความรู้แก่ล่ามภาษามือ

อันเป็นผลมาจากการจัดประเภทคนหูหนวกเป็น "บุคคลเสมือนไร้ความสามารถ" พวกเขาได้รับการพิจารณาว่า "ไร้ความสามารถเนื่องด้วยจิตหรือความสามารถทางกายภาพลดลง และลักษณะวิสัยที่ไร้ประโยชน์" นอกจากนี้ พวกเขาไม่ได้รับอนุญาตให้กระทำนิติกรรมที่เกี่ยวข้องกับทรัพย์สิน และไม่สามารถสมัครขอสินเชื่อที่อยู่อาศัย รวมทั้งไม่สามารถสืบทอดธุรกิจของครอบครัว สถานะเหล่านี้จึงถูกท้าทายโดยสหพันธ์คนหูหนวกแห่งประเทศญี่ปุ่น และในปี ค.ศ. 1979 องค์กรก็ประสบความสำเร็จในการมีมาตรา 11 จากการแก้ไขเพิ่มเติมประมวลกฎหมายแพ่งของประเทศญี่ปุ่น จึงทำให้คนหูหนวกมีส่วนร่วมในฐานะบุคคลผู้สามารถปฏิบัติได้อย่างเต็มที่ในทางกฎหมาย

ในปี ค.ศ. 2006 สำนักงานตำรวจแห่งชาติได้เริ่มกระบวนการของการแก้ไขกฎหมายญี่ปุ่นเกี่ยวกับการออกใบขับขี่ให้กับผู้ที่มีอาการหูหนวก

### ม้าน้ำ ตราสัญลักษณ์และตัวนำโชค

ตราสัญลักษณ์ม้าน้ำของประชาคมคนหูหนวกในประเทศญี่ปุ่น
ม้าน้ำเป็นสัญลักษณ์ที่ได้รับการยอมรับของประชาคมคนหูหนวกในประเทศญี่ปุ่น โดยตามตำนานของญี่ปุ่น มังกรนั้นไม่มีหูและหูหนวก หูของมังกรตกลงไปในมหาสมุทร ซึ่งหูเหล่านั้นกลายเป็นม้าน้ำ อดีต"หูมังกร"เหล่านี้ จึงได้รับการนำเสนอกราฟิกเป็นม้าน้ำในฐานะตราสัญลักษณ์และตัวนำโชคของสหพันธ์คนหูหนวกแห่งประเทศญี่ปุ่น และกราฟิกเครื่องหมายนี้ยังพบในตราสัญลักษณ์อื่น ๆ ของประชาคมคนหูหนวก ตัวอย่างเช่น ภาพกราฟิกม้าน้ำของสหพันธ์คนหูหนวกแห่งประเทศญี่ปุ่นได้รับการจดทะเบียนเป็นตราสัญลักษณ์ขององค์กรคนหูหนวกอื่น ๆ ที่เกิดขึ้นภายหลัง ดังเช่น สหพันธ์คนหูหนวกแห่งกรุงโตเกียว และสมาคมเทเบิลเทนนิสคนหูหนวกแห่งประเทศญี่ปุ่น

เครือข่ายความสัมพันธ์
---------------------

ทางสหพันธ์มีสมาคมที่เป็นสมาชิกในทุก 47 จังหวัดของญี่ปุ่น ซึ่งมีการประสานงานในระดับชาติโดยสภานิติบัญญัติและคณะกรรมการของสหพันธ์คนหูหนวกแห่งประเทศญี่ปุ่น

นอกจากนี้ สหพันธ์คนหูหนวกแห่งประเทศญี่ปุ่นยังทำงานอย่างใกล้ชิดกับสมาคมวิจัยเพื่อล่ามภาษามือแห่งชาติ, สมาคมล่ามภาษามือแห่งประเทศญี่ปุ่น (JASI) และศูนย์การศึกษาภาษามือแห่งชาติ

ทั้งนี้ สหพันธ์คนหูหนวกแห่งประเทศญี่ปุ่นมีสำนักงานทั้งในโตเกียวและเกียวโต

### บริบทระหว่างประเทศ

ในฐานะที่เป็นสมาชิกของสหพันธ์คนหูหนวกโลก ซึ่งมีสถานะเป็นที่ปรึกษาแก่สหประชาชาติ ทางสหพันธ์คนหูหนวกแห่งประเทศญี่ปุ่นได้ดำเนินงานสำหรับมุมมองของคนหูหนวกในประเทศญี่ปุ่นสู่ระดับนานาชาติ

### แผ่นดินไหวและคลื่นสึนามิในโทโฮกุ

เครือข่ายความสัมพันธ์ของสหพันธ์คนหูหนวกแห่งประเทศญี่ปุ่นได้รับการท้าทายและเกิดความเข้มแข็งขึ้นจากเหตุการณ์แผ่นดินไหวและคลื่นสึนามิในโทโฮกุ ค.ศ. 2011 โดยทางสหพันธ์ได้เป็นหนึ่งในผู้จัดสิ่งของบรรเทาทุกข์สำหรับผู้รอดชีวิต

ในช่วงวิกฤต รัฐบาลญี่ปุ่นได้ให้สหพันธ์คนหูหนวกแห่งประเทศญี่ปุ่นทำหน้าที่เป็นล่ามในการแถลงข่าวที่เกี่ยวข้องกับการเกิดแผ่นดินไหวและสึนามิ โดยรายการโทรทัศน์ได้ออกอากาศการแถลงข่าวของนายกรัฐมนตรีนาโอโตะ คัง และหัวหน้าเลขาธิการคณะรัฐมนตรียูกิโอะ เอดาโนะ รวมถึงล่ามของสหพันธ์คนหูหนวกแห่งประเทศญี่ปุ่นพร้อมกัน โดยยืนอยู่ข้างธงชาติญี่ปุ่นบนพื้นเวทีเดียวกัน

หมายเหตุ
--------

1. ↑  The literal translation of *Zaidan hōjin zen-nihon rōa renmei* is "Incorporated Foundation, Japanese Deaf-Mute Foundation"
2. ↑  "World Federation of the Deaf member organizations". คลังข้อมูลเก่าเก็บจากแหล่งเดิมเมื่อ 2010-09-05. สืบค้นเมื่อ 7 September 2010.
3. ↑  Nakamura, Karen. "Resistance and Co-optation: the Japanese Federation of the Deaf and its Relations with State Power," *Social Science Japan Journal,* Vol. 5, No. 1 (April 2002), pp 17-35.
4. ↑  Nakamura, "Resistance ..." p. 18.
5. ↑  Nakamura, "Resistance ..." p. 17 (abstract).
6. 1 2  Nakamura, "Resistance ..." p. 20.
7. ↑  Wilhelm Röhl (2005). *History of law in Japan since 1868, Part 5, Volume 12*. ISBN 978-90-04-13164-4. สืบค้นเมื่อ 6 September 2010.
8. 1 2  Japanese Association of Sign Language Interpreters, Introduction เก็บถาวร 2010-11-07 ที่ เวย์แบ็กแมชชีน
9. ↑  Hiroshi Oda (1997). *Basic Japanese laws*. ISBN 978-0-19-825686-1. สืบค้นเมื่อ 6 September 2010.
10. ↑  Nakamura, *Deaf ...*, p. 109.
11. ↑  "Hearing-impaired may drive soon," เก็บถาวร 2006-04-22 ที่ เวย์แบ็กแมชชีน *Japan Times.* April 16, 2006.
12. ↑  City of Yokohama, Health and Welfare Bureau: seahorse among disability icons
13. ↑  Nakamura, Karen. (2006). *Deaf in Japan: Signing and the Politics of Identity,* p. 38.
14. ↑  Tokyo Federation of the Deaf, logo เก็บถาวร 2010-10-08 ที่ เวย์แบ็กแมชชีน — *see* bottom of webpage, text excerpt: その中にあるタツノオトシゴは聴覚障害者を象徴 (*translation*: "Seahorses are a symbol ...."
15. ↑  Japanese Deaf Table Tennis Association, logo เก็บถาวร 2011-07-13 ที่ เวย์แบ็กแมชชีน
16. ↑  "World federation of the Deaf's entry on the website of the United Nations". สืบค้นเมื่อ 9 September 2010.
17. ↑  "JFD: Report meeting related to Deaf relief at headquarters," เก็บถาวร 2011-08-14 ที่ เวย์แบ็กแมชชีน *Deaf News Japan.* March 30, 2011, retrieved 2011-04-14; "Japanese Federation of the Deaf starts the earthquake rescue operation," เก็บถาวร 2016-03-04 ที่ เวย์แบ็กแมชชีน *Deaf News Japan.* March 20, 2011, retrieved 2011-04-14.
18. ↑  "JFD: Report on the relief supply project," เก็บถาวร 2016-07-08 ที่ เวย์แบ็กแมชชีน *Deaf News Japan.* March 29, 2011, retrieved 2011-04-14
19. ↑  "First interpreting at government press conference on disaster," เก็บถาวร 2011-04-21 ที่ เวย์แบ็กแมชชีน *Deaf News Japan.* March 20, 2011, retrieved 2011-04-14.
20. ↑  "Japan Relief Headquarters for Persons with Disabilities Petition for Support and Accommodation Following Earthquake," เก็บถาวร 2011-04-21 ที่ เวย์แบ็กแมชชีน United States International Council on Disabilities (USICD), March 17, 2011, retrieved 2011-04-14; "Japan's PM set to visit crippled nuclear plant," CTV (Canada). 1 April 2011; see photo, retrieved 2011-04-14.

อ้างอิง
-------

* Nakamura, Karen. (2006). *Deaf in Japan: Signing and the Politics of Identity.* Ithaca: Cornell University Press. ISBN 9780801443503; ISBN 9780801473562; OCLC 238810838

หนังสืออ่านเพิ่ม
----------------

* Japanese Federation of the Deaf. (1996). *Renmei no Genzai* (*The Current State of the Federation*). Tokyo:
* \_\_\_\_\_\_\_\_\_\_. (1997). *50-nen no Ayumi Shoshite Mirai e* (Our 50 Year History and Future*). Tokyo:*

แหล่งข้อมูลอื่น
---------------

**ฟังเสียงบทความนี้** (info/dl)   

noicon
บทความเสียงวิกิพีเดีย
ไฟล์เสียงนี้ถูกสร้างขึ้นจากรุ่นของบทความ "สหพันธ์คนหูหนวกแห่งประเทศญี่ปุ่น" เมื่อวันที่ 28 มีนาคม พ.ศ. 2562 และอาจไม่ใช่การแก้ไขล่าสุด (วิธีใช้เสียง)
**บทความเสียงเพิ่มเติม**

* JFD released this 14-minute video message, in JSL with Japanese subtitles
* 日本聴力障害新聞（日聴紙）/季刊誌みみ（MIMI）
* 全日本ろうあ連盟スポーツ委員会 ที่ทวิตเตอร์
* 全日本ろうあ連盟スポーツ委員会 ที่เฟซบุ๊ก
* 日聴紙（全日本ろうあ連盟） ที่ทวิตเตอร์
* 全日本ろうあ連盟